ߖߋ߬ߟߌ߫ ߊ߲߬ߛߎ߬ߡߊߣߊ߬

ߖߋ߬ߟߌ߫ ߊ߲߬ߛߎ߬ߡߊߣߊ߬ ߞߎߦߊߕߍ߫ ߕߘߍ߬ ߦߋ߫ ߡߊ߲߬ߘߋ߲߫ ߖߋ߬ߟߌ߬ ߢߙߊ ߘߏ߫ ߟߋ߬ ߘߌ߫ ߝߊ߯ߘߐߞߍ߫ ߂߀߲ ߞߎ߲߬ߕߊ߮ ߞߘߐ߫ ߊ߬ߟߌ߬ߡߊ߰ߡߌ߲߬ ߠߊ߫ ߞߍ߬ߟߍ ߟߎ߬ ߛߋ߲߬ߝߍ߫. ߊ߬ ߕߘߍ߬ ߘߊ߫ ߓߊߕߍ߫ ߟߊߡߌߣߌ߲ ߞߍ߬ߟߍ ߣߌ߫ ߞߊ߲ߞߊ߲߫ ߠߊ߫ ߘߍ߰ߡߌ߲ ߕߍߓߊ߯ߦߊ ߟߎ߬ ߘߐ߫ߞߎߡߊ ߢߌ߲߬ ߠߎ߬ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߞߊ߬ߝߊ ߘߐ߫߸ ߊ߬ ߦߋ߫ ߢߊߝߐ߫ ߟߴߊ߬ ߟߊ߫ ߘߐ߬ߝߐ ߘߐߛߊߙߌߓߊ߮ ߟߎ߬ ߓߍ߯ ߓߟߏ߫..

 ߞߊ߲߬ߛߓߍߟߌ 
ߊ߲߬ߛߎ߬ߡߊߣߊ߬ ߞߎߦߊߕߍ߫ ߡߏߦߌ߫ ߘߊ߫ ߖߏ߬ߡߊ߫ ߛߊ߲߬ߛߊ߲߬ߘߐ߫ ߟߋ߬ ߝߊ߯ߘߐߞߍ߫ ߁߉߲ ߞߎ߲߬ߝߟߐ ߘߐ߫. ߊ߬ߟߋ߬ ߟߊ߫ ߘߐ߬ߝߐ ߓߍ߯ ߟߐ߲ߣߍ߲߫ ߕߍ߫ ߡߎߣߎ߲߬. 

ߖߋ߬ߟߌ߫ ߊ߲߬ߛߎ߬ߡߊߣߊ߬ ߕߘߍ߬ ߘߊ߫ ߞߏ߬ߙߊ߬ ߣߌ߫ ߥߟߋߕߋ߫ ߟߎ߫ ߞߍ߬ߟߍ ߘߐ߫߸ ߞߙߎ߬ߟߊ߬ߡߌ߬ߣߌ߲߬ ߣߌ߫ ߛߊ߲ߞߊߙߊ߲߫ ߣߌ߫ ߜߙߋߘߎ߯ ߣߌ߫ ߊߡߊ߯ߣߊ߫ ߟߎ߫ ߞߍ߬ߟߍ ߘߐ߫, ߞߊ߬ ߕߘߍ߬ ߞߏߟߏ߲ߞߊߟߊ߲߫ ߞߟߍ ߝߣߊ߫ ߘߐ߫. ߞߍ߬ߟߍ ߛߋߣߍ߲ ߖߏ߬ߡߊ߬ ߖߋ߬ߟߌ߬ߓߊ߬ߞߘߐ߫߸ ߊ߬ ߞߴߊ߬ ߢߌߣߌ߲߫ ߊ߬ߟߌ߬ߡߊߡߌ߲߫ ߝߍ߬ ߞߴߊ߬ ߦߴߊ߬ ߕߏ߫ ߊ߬ߟߋ߬ ߦߋ߫ ߞߎߡߴߊ߬ ߓߘߊ߫ ߡߐ߮ ߟߎ߬ ߢߍ߫ ߛߴߊ߬ߟߎ߬ ߘߌ߫ ߖߐ߮ ߡߌ߲߬. 
ߊ߬ ߥߊ߫ ߘߴߊ߬ ߦߌ߬ߘߵߊ߬ߟߎ߬ ߟߊ߫ ߞߏ߫ ߊ߬ߟߎ߬ ߦߋ߫ ߘߌ߬ߢߍ߬ ߖߐ߯ߡߌ߲ ߡߊ߬߸ ߓߊߏ߬ ߞߴߏ߬ ߟߎ߬ ߦߋ߫ ߥߊ߫ ߟߊ߫ ߣߍ߰ߟߊ߬ߡߌ߲ ߕߊ߬ ߟߊ߫ ߓߏߙߌߝߌ߲ߦߊ߫ ߡߍ߲ ߘߐ߫߸ ߞߴߏ߬ ߡߌ߬ߣߊ߬ ߘߊ߫ ߛߐ߰ߡߘߊ߬ ߞߋߟߋ߲߫ ߠߋ߬ ߟߊ߫. 

ߏ߬ ߟߋ ߞߊ߬ ߖߋ߬ߟߌ߬ߓߊ߬ߞߘߐ߫ ߟߐ߬ ߖߐ߯ߡߌ߲ ߠߊ߫ ߞߵߊ߬ߟߎ߫ ߕߊ߲߬ߞߊ߬ ߖߋ߬ߟߌ߬ ߟߊ߬ߓߐ߲ ߡߊ߬. 

 ߞߊ߲ߞߊ߲߫ ߘߟߊߛߌ߰ 

ߊ߬ߟߌ߬ߡߊߡߌ߲߫ ߣߌ߫ ߛߙߋ߫-ߓߙߋߡߊ߫ ߛߌ߬ߛߋ ߟߎ߬ ߕߊ߬ߣߍ߲ ߢߐ߲߮ ߞߊ߲߬߸ ߏ߬ ߞߊ߬ ߗߋ ߓߌ߬ߟߊ߬ ߞߊ߲ߞߊ߲ߞߊ ߟߎ߬ ߡߊ߬ ߞߏ߫ ߞߵߊ߬ ߘߍ߬ߡߍ߲߬ ߡߏߙߌ߫ ߞߟߍ ߏ߬ ߡߊ߬, ߏ߬ ߟߎ߬ ߝߣߊ߫ ߡߊ߫ ߛߐ߲߬ ߕߎ߬ߙߋ ߘߍ߬ߡߍ߲߬ߞߏ ߡߊ߬ ߡߍ߲ ߞߍ߫߸ ߏ߬ ߟߋ ߞߍ߫ ߘߊ߫ ߜߐ߬ߛߐ߲߬ߞߐ ߘߴߊ߬ߟߎ߬ ߣߌ߫ ߢߐ߲߯ ߕߍ߫. ߊ߬ߟߌ߬ߡߊ߯ߡߌ߲߫ ߝߣߊ߫ ߞߊ߬ ߣߊ߲߬ߕߌ߮ ߟߎ߬ ߟߊߣߊ߬ ߞߊ߬ ߞߊ߲ߞߊ߲߫ ߘߟߊߛߌ߰ ߕߡߍߢߍ߫߸ ߏ߬ ߟߋ ߞߊ߬ ߞߊ߲ߞߊ߲߫ ߓߌ߬ߟߊ߬ ߘߎߢߊ߫ ߢߌߣߌ߲ ߛߎ߮ ߓߍ߯ ߘߏ߫ ߘߐ߫. 

ߖߋ߬ߟߌ߫ ߊ߲߬ߛߎ߬ߡߊߣߊ߬ ߞߎߦߊߕߍ߫ ߣߵߊ߬ ߦߋ߫ ߟߊ ߛߏ ߓߘߊ߫ ߓߌ߬ߟߊ߫ ߥߊ߬ߥߎ߬ߟߋ߬ ߛߎ߮ ߏ߬ ߘߊߞߘߐ߫߸ ߊ߬ ߥߟߌ߬ ߘߊ߫ ߞߊ߬ ߥߊ߫ ߛߋ߫ ߞߡߍ߬-ߓߙߋߡߊ߫ ߝߍ߬ ߞߴߊ߬ ߓߘߴߊ߬ ߞߘߐ߬ ߟߊ߫ ߖߊ߬ߡߊߙߌ ߡߊߛߐ߬ߛߐ߬߸ ߓߊߏ߬ ߌ ߞߐ߬ߘߐ߫ ߞߵߊ߬ ߛߙߊ߬ ߌ ߟߊ߫ ߟߋ߬ ߞߴߌ ߞߊ߫ ߡߐ߱ ߝߊ߰. ߏ߬ ߞߵߊ߬ ߖߋ߬ߓߌ߬ ߞߏ߫ ߒ ߡߊ߫ ߡߐ߱ ߝߊ߰߸ ߒ ߘߏ߲߬ ߕߍ߫ ߝߊ߰ߟߌ߬ ߞߏ߫ ߘߐ߫, ߣߴߏ߬ ߕߍ߫ ߖߌ߲߬ ߕߍ߫ ߛߏ ߡߍ߲ ߡߊ߫ ߝߏ߫ ߓߊ߰ߣߍ߲߬ ߛߊ߲ߛߊ߲߸ ߛߊ߫ ߒ ߡߊߣߊ߬ ߓߊ߲߫ ߛߏ ߕߋ߬ ߟߊ߫؟ ߊ߬ ߞߵߏ߬ ߖߋ߬ߓߌ߬ ߞߏ߫ ߞߏߛߓߍ߫߸ ߌ ߡߊ߫ ߡߐ߱ ߝߊ߰ ߡߏ߬ߙߌ߬ߝߊ߬ ߟߊ߫߸ ߒ߬ߞߊ߬ ߌ ߓߘߴߊ߬ߟߎ߫ ߝߊ߰ ߞߐ߲ߞߐ ߟߊ߫߸ ߏ߬ ߞߵߊ߬ ߦߌ߬ߘߊ߬ ߞߴߏ߬ ߦߴߊ߬ߟߎ߫ ߖߍ߬ߘߍ ߟߋ߬ ߟߊ߫ ߓߊߏ߬ ߤߊߟߵߊ߬ߟߎ߬ ߓߊ߫ ߘߍ߱ ߡߌ߲߬ ߓߌ߬ ߟߋ߬߸ ߒ ߘߌ߫ ߘߊ߮ ߟߊߥߟߌ߬. ߊ߬ ߞߵߊ߬ ߦߌ߬ߘߵߏ߬ ߟߊ߫ ߞߏ߫ ߞߐ߲ߞߐ ߡߊ߬߸ ߤߊߟߌ߬ ߊ߬ߟߎ߬ ߕߴߛߋ߫ ߥߊ߫ ߟߊ߫ ߘߌ߰ߡߌ߲߬ ߦߌߟߊ ߘߐ߫߸ ߏ߬ ߟߋ ߞߍ߫ ߘߊ߫ ߡߊ߬ߟߏ߬ ߞߌߛߍ ߝߎߝߎ߫ ߁߀߀ ߣߌ߬ ߞߊ߲ߞߊ߲߫ ߠߊ߫, ߏ߬ ߟߋ ߞߍ߫ ߘߊ߫ ߞߊ߲ߞߊ߲߫ ߠߊ߫ ߘߍ߰ߡߌ߲ ߘߌ߫ ߛߊ߫. 

ߦߟߌߡߊߛߙߋ ߟߎ߬

ߦߌߟߡߊ:ߖߋ߬ߟߌ߫ ߊ߲߬ߛߎߡߊߣߊ߬
ߦߌߟߡߊ:ߛߊ߬ߡߘߎ߬ߜߍ߫ ߕߎ߬ߙߋ߫
ߦߌߟߡߊ:ߛߊ߭ߡߏ߬ߙߌ߫ ߟߊ߫ ߖߋ߬ߟߌ
ߦߌߟߡߊ:ߞߊ߲ߞߊ߲߫ ߘߟߊߛߌ߱
ߦߌߟߡߊ:ߖߋ߬ߟߌ߬ߓߊ߬ߞߘߐ߫ ߘߟߊߛߌ߱
ߦߌߟߡߊ:ߕߍߓߊ߯ߦߟߊ